เทศบัญญัติเทศบาลเมืองหัวหิน เรื่อง ยกเลิกเทศบัญญัติเทศบาลเมืองหัวหินเรื่องกำหนดให้เขตเทศบาลเมืองหัวหินเป็นบริเวณห้ามก่อสร้าง ดัดแปลงอาคารประเภทป้ายหรือสิ่งที่สร้างขึ้นสำหรับติดหรือตั้งป้าย พ.ศ. 2549 พ.ศ. 2554
เทศบัญญัติเทศบาลเมืองหัวหิน
เทศบัญญัติเทศบาลเมืองหัวหิน
เรื่อง
ยกเลิกเทศบัญญัติเทศบาลเมืองหัวหินเรื่องกำหนดให้เขตเทศบาลเมืองหัวหินเป็นบริเวณ
ห้ามก่อสร้างดัดแปลงอาคารประเภทป้ายหรือสิ่งที่สร้างขึ้นสำหรับติดหรือตั้งป้าย
พ.ศ. ๒๕๔๙
พ.ศ. ๒๕๕๔
 

โดยที่เป็นการสมควรตราเทศบัญญัติว่าด้วยการยกเลิกเทศบัญญัติเทศบาลเมืองหัวหิน
เรื่อง กำหนดให้เขตเทศบาลเมืองหัวหินเป็นบริเวณห้ามก่อสร้างดัดแปลงอาคารประเภทป้ายหรือสิ่งที่สร้างขึ้นสำหรับติดหรือตั้งป้าย
พ.ศ. ๒๕๔๙

อาศัยอำนาจตามความในมาตรา ๙ และมาตรา ๑๐ (๑)
แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร
(ฉบับที่ ๒) พ.ศ. ๒๕๓๕ อันเป็นพระราชบัญญัติที่มีบทบัญญัติบางประการ
เกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ และมาตรา ๔๑
ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ (๒)
แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล
(ฉบับที่ ๕) พ.ศ. ๒๕๑๐
เทศบาลเมืองหัวหินออกเทศบัญญัติไว้โดยความเห็นชอบของสภาเทศบาลเมืองหัวหินและผู้ว่าราชการจังหวัดประจวบคีรีขันธ์
ดังต่อไปนี้

ข้อ ๑ เทศบัญญัตินี้เรียกว่า
เทศบัญญัติเทศบาลเมืองหัวหิน เรื่อง ยกเลิกเทศบัญญัติเทศบาลเมืองหัวหิน
เรื่องกำหนดให้เขตเทศบาลเมืองหัวหินเป็นบริเวณห้ามก่อสร้างดัดแปลงอาคารประเภทป้ายหรือสิ่งที่สร้างขึ้นสำหรับติดหรือตั้งป้าย
พ.ศ. ๒๕๔๙ พ.ศ. ๒๕๕๔

ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ให้ยกเลิกเทศบัญญัติเทศบาลเมืองหัวหิน
เรื่อง กำหนดให้เขตเทศบาลเมืองหัวหิน เป็นบริเวณห้ามก่อสร้างดัดแปลงอาคารประเภทป้ายหรือสิ่งที่สร้างขึ้นสำหรับติดหรือตั้งป้าย
พ.ศ. ๒๕๔๙


ประกาศ
ณ วันที่ ๓๐ ธันวาคม พ.ศ. ๒๕๕๔
จิระ พงษ์ไพบูลย์
นายกเทศมนตรีเมืองหัวหิน











ปริยานุช/ผู้จัดทำ
๒๐ มกราคม ๒๕๕๕

ณัฐพร/ผู้ตรวจ
๒๐ มกราคม ๒๕๕๕

















































[๑] ราชกิจจานุเบกษา
เล่ม ๑๒๙/ตอนพิเศษ ๑๗ ง/หน้า ๖๑/๑๗ มกราคม ๒๕๕๕